text: Каманда Ціханоўскай будуе кантакты ва Украіне – вынікі палітычнай канферэнцыі ў Кіеве | Народныя амбасады Беларусі
  Народныя амбасады Беларусі
  Народныя амбасады
  Пра нас
  Дапамога
  Кавід-19
  Навіны
  Дэмакратычная Беларусь
  Сьвятлана Ціханоўская
  Народная Антыкрызісная Ўправа
  Каардынацыйная рада
  Сусьветны кангрэс беларусаў
  Пра Беларусь
  Пра Беларусь
  Гісторыя беларускага пратэсту
  Беларусы замежжа
  Усе народныя амбасады
  Беларуская
  Русский
  Каманда Ціханоўскай будуе кантакты ва Украіне – вынікі палітычнай канферэнцыі ў Кіеве
  Sep 12, 2021 | Усе навіны
  Беларускі крызіс стаў адной з тэмаў Ялцінскай канферэнцыі еўрапейскай стратэгіі, якая прайшла ў Кіеве з удзелам прэзідэнта Зяленскага, міністра Кулебы, былога прэм’ер-міністра Швецыі Карл Більдта, экс-дарадцы прэзідэнта ЗША па нацыянальнай бяспецы Джона Болтана, былога прэзідэнта Польшчы Аляксандра Квасьнеўскага, экс-прэзідэнта Украіны Леаніда Кучмы, аналітыка Фарыда Закарыі, гісторыка Ніла Фергюсона і іншых. Удзел узяў i дарадца Святланы Ціханоўскай Франак Вячорка.
  Вячорка: «Падчас канферэнцыі мы правялі шэраг кансультацыяў з палітычнымі групамі, міністэрствам замежных справаў Украіны і Адміністрацыяй прэзідэнта. У прыватнасці, размаўлялі пра нявыдачу беларусаў і асабістых дадзеных нашых суайчыннікаў КДБ Лукашэнкі, спыненне палітычнай і эканамічнай супрацы з рэжымам і санкцыі, Усходняе партнёрства і супрацу ў міжнародных арганізацыях.
  У дыскусіі, прысвечанай Беларусі, узялi ўдзел намеснік міністра замежных справаў Васіль Боднар, былы міністр замежных справаў Літвы Лінас Лінкявічус, эканаміст Андэрс Ослунд, беларуская журналістка і экспертка Ганна Любакова, Амбасадар Джон Хербст з Atlantic Council.
  Пералічу асноўныя высновы:
  – Дэмакратычныя змены ў Беларусі выгадныя ўсім суседзям, і ў першую чаргу – Украіне;
  – Без сыходу Лукашэнкі вырашэнне крызісу немагчымае;
  – Адна з галоўных небяспек для Беларусі – страта незалежнасці праз дзеянні рэжыму;
  – Санкцыі на рэжым неабходныя, і гэты ціск павінен быць скаардынаваны.
  Таксама на канферэнцыі я пазнаёміўся з дэпутатамі партыі «Слуга Народа», украінскімі палітыкамі Паўлам Клімкіным, Уладзімірам Гройсманам, Арсенам Авакавым. Апошнія месяцы мы актыўна будуем кантакты на палітычным і дыпламатычным узроўні і чакаем ад Украіны больш рашучых дзеянняў».